OpenLLM-France/wikimedia huggingface dataset:
# Wilhelm Ahrens

Wilhelm Ahrens (Lübz, 3 de març de 1872 - Rostock, 23 d'abril de 1927) va ser un matemàtic alemany, conegut per les seves obres de matemàtica recreativa.

## Vida i obra

Ahrens va estudiar matemàtiques a les universitats de Berlín, Friburg i Rostock. Es va doctorar el 1895 en aquesta última. El curs següent va ser professor de l'Escola Alemanya d'Anvers i després va passar dos semestres a la universitat de Leipzig estudiant amb Sophus Lie. Això va fer que publiqués alguns treballs de teoria de nombres.
De 1897 a 1904 va ser professor de l'escola d'arquitectura i de l'escola d'enginyeria mecànica de Magdeburg. Va deixar aquest càrrec el 1904, en municipalitzar-se l'escola, tement ser destinat a un lloc inferior.
A partir de 1904 es va establir com a estudiós privat a Rostock i des de llavors va desenvolupar una gran activitat literària i divulgadora en revistes, diaris i llibres. Com a excel·lent jugador d'escacs, es va interessar pels jocs i entreteniments matemàtics. Va morir d'una grip, amb només 55 anys.
Ahrens va redactar l'article sobre Jocs Matemàtics del primer volum de l'enciclopèdia de les ciències matemàtiques (1900), tema al que va dedicar bona part del seu temps i pel qual és recordat avui en dia. Els seus llibres Mathematische Unterhaltungen und Spiele (Entreteniments i Jocs Matemàtics) en dos volums (1910 i 1918) i Mathematische Spiele (Jocs Matemàtics) (1907, reeditat els anys 1911, 1916 i 1919) van assolir una fama merescuda en aquest camp.
També va editar la correspondència de Jacobi i va estudiar els quadrats màgics.

## Referències

* ↑ Staude, 1928, p. 286.
* ↑ Lorey, 1953, p. DB.
* ↑ Hemme, 2018, p. 5.
* ↑ Israel i Millán Gasca, 2009, p. 39.
* ↑ de Guzmán Orámiz, 2004, p. 12.
* ↑ Hemme, 2018, p. 6.
* ↑ Hemme, 2018, p. 5-6.

## Bibliografia

* de Guzmán Orámiz, Miuel «Juegos matemáticos en la enseñanza» (en castellà). Números, Vol. 59, 2004, pàg. 5-38. ISSN: 0212-3096.
* Hemme, Heinrich. «Vorwort des Herausgebers». A: Wilhelm Ahrens. Mathematische Spiele (en alemany). Anaconda Verlag, 2018, p. 5-6. ISBN 978-3-7306-0563-9.
* Israel, Giorgio; Millán Gasca, Ana. The World as a Mathematical Game (en anglès). Birkhäuser, 2009. ISBN 978-3-7643-9895-8.
* Staude, O. «[Dem Andenken an Dr. Wilhelm Ahrens Dem Andenken an Dr. Wilhelm Ahrens]» (en alemany). Jahresbericht der Deutschen Mathematiker-Vereinigung, Vol. 37, 1928, pàg. 286-287. ISSN: 1869-7135.

## Enllaços externs

* O'Connor, John J.; Robertson, Edmund F. «Wilhelm Ahrens» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Lorey, Wilhelm. «Ahrens, Wilhelm Ernst Martin Georg». Deutsche Biographie, 1953. [Consulta: 7 setembre 2019]. (alemany)
# Warner Bros. Discovery

Warner Bros. Discovery, Inc. (WBD) és un conglomerat multinacional nord-americà de mitjans de comunicació i entreteniment amb seu a la ciutat de Nova York. Es va formar a partir de la spin-off de WarnerMedia per AT&T i la fusió amb Discovery, Inc. el 8 d'abril de 2022.
El nom de l'empresa és una combinació de la propietat insígnia de WarnerMedia, l'estudi cinematogràfic Warner Bros. i la cadena de televisió de pagament Discovery Channel.

## Referències

* ↑ «AT&T Announces Details for Completion of WM Spin-Off» (en anglès americà). [Consulta: 8 abril 2022].
* ↑ Maas, Jennifer. «Discovery Makes Big WarnerMedia Executive Suite Changes Ahead of Merger; Toby Emmerich and Gerhard Zeiler to Remain» (en anglès americà), 06-04-2022. [Consulta: 8 abril 2022].

## Enllaços externs

* Warner Bros. Discovery - Lloc web oficial
# Wincarnis

Wincarnis (que deriva de Wine Carnis, en anglès vi i del llatí 'de carn') és un nom de marca d'un vi tònic britànic, popular a Jamaica i algunes altres colònies britàniques anteriors. És un vi generóst (17%) ara fet amb una recepta secreta de suc de raïm, extractes de malt, herbes i espècies, però ja no conté carn. Wincarnis té un gust similar al xerès dolç.

## Història

Wincarnisf fou produït abans del 1881 per Coleman i Co Ltd a Norwich, Anglaterra. Al principi es deia Liebig's Extract of Meat and Malt Wine (extracte de carn i vi de malt de Liebig). Es publicitava com a beguda feta a base de Vi de Porto, extracte de carn Liebig i extracte de Malt, i en deien "el més bon tònic i restauratiu al món".
La marca finalment fou comprada per Hedges & Butler (part de Bass), la qual va ser adquirida el 1998 per Ian Macleod Distillers Ltd de Broxburn a Escòcia. Wincarnis és actualment fet per Broadland Wineries a Norfolk, i venut per Macleod.

## Mercats

Wincarnis ara es ven com un vi aperitiu. A Jamaica es mescla amb stout i llet. A Singapur, Malàisia i el Golf en beuen mares que han parit com a tònic. És ben conegut per la gent més vella del Regne Unit qui l'utilitza a tall de "tònic" quan no estan bé. Ian MacLeod Distilleries en dona els ingredients:
   "El vi tònic Wincarnis és una mescla formulada amb compte de vi enriquit i d'extracte de malt amb una infusió única d'herbes terapèutiques i d'espècies que inclouen arrel de genciana, mugwort, arrel d'angèlica, melissa, llavor de fonoll, llavor de coriandre, fulles de menta pebrera, llavors de cardamom i escorça de cassia…. És un tònic natural que incorpora herbes tradicionalment reconegudes per llur capacitat de combatre mals comuns i alleujar-ne els símptomes. És ric en vitamines, especialment el complex de vitamina B que dona energia, i pot tenir efectes benèfics en el sistema circulatori i la pressió sanguínia."

## Referències

* ↑ Scottish tonic that's a hit in the Caribbean Edinburgh News 25 May 2004
* ↑ Palmer's index to "The times" newspaper (1884). Shepperton, England : Samuel Palmer, 1790.
* ↑ Homan, Peter. «Medicated Cheer». The Pharmaceutical Journal, 01-12-2003. Arxivat de l'original el 2007-09-27. [Consulta: 17 setembre 2007].
* ↑ Wincarnis Wines - Ian Macleod Distillers

## Wincarnis en la societat

* El cantador jamaicà Lee Perry reconeix en la seva biografia haver estat molt pres d'aquesta bevenda.
* En el spoof de "Mrs Wilson's Diary" de la revista Private Eye, el primer ministre britànic Harold Wilson va ser retratat com a bevedor de Wincarnis.
* En la sèrie de la televisió anglesa Yorkshire Television You're Only Young Twice els residents de Paradise Lodge beuen sovint Wincarnis.
# Winchcombe

Winchcombe és una població de Cotswolds dins el districte de Tewkesbury a Gloucestershire, Anglaterra. l'any 2011 tenia 4.538 habitants.

## Història

El túmul allargat anomenat Belas Knap del neolític va ser construït cap a l'any 3000 aC, dalt d'un turó sobre Winchcombe. Més tard, durant el període anglo-saxó, Winchcombe va ser una de les ciutats principals de Mèrcia afavorida per Coenwulf; Durant el segle IX o X fou capital del comtat efímer de Winchcombeshire.
Durant el període d'anarquia, the Anarchy, del segle xii, es va erigir un castell de mota i pati (motte-and-bailey castle) per a l'Emperadriu Matilda.
En el període de la Restauració (Restoration period), a Winchcombe en època de penúria, s'hi van conrear plantes de tabac, malgrat que era un conreu il·legal i que van ser enviats soldats per a destruir les plantes.
Entre els edificis notables es troben el Sudeley Castle i les runes de l'abadia Hailes Abbey, que era important centre antic de pelegrinatge.

## Referències

* ↑ Mercia: An Anglo-Saxon Kingdom in Europe, Michelle P. Brown, Carol A. Farr ISBN 0-8264-7765-8
* ↑ Walker, David. (1991) "Gloucestershire Castles, Arxivat 2012-03-13 a Wayback Machine." in Transactions of the Bristol and Gloucestershire Archaeological Society, 1991, Vol. 109, p,15
* ↑ Pepys' Diary - 19 September 1667
* ↑ Sacred Destinations

## Enllaços externs

* Winchcombe a Curlie
* Photos of Winchcombe and surrounding area on geograph.org.uk
# Woolsthorpe-by-Colsterworth

Woolsthorpe-by-Colsterworth és un llogarret de la parròquia de Colsterworth, al comtat anglès de Lincolnshire, conegut principalment per ser el lloc de naixement d'Isaac Newton. Cal no confondre'l amb el poble de Woolsthorpe-by-Belvoir, conegut generalment com a Woolsthorpe i prou, que també és a Lincolnshire, però a 13 quilòmetres cap al nord-oest.
Woolsthorpe-by-Colsterworth es troba a uns 170 km cap al nord de Londres, i un quilòmetre cap a l'oest de la carretera A1, una de les principals de Gran Bretanya en sentit nord-sud.
Woolsthorpe Manor, el lloc de naixement de Newton, és una casa de pagès típica del segle xvii amb edificis posteriors. És propietat del National Trust britànic i està obert al públic.

## Enllaços externs

* Pàgina de Woolsthorpe by Colsterworth Arxivat 2009-04-10 a Wayback Machine. al web de la Iniciativa per al Patrimoni Local Arxivat 2006-09-02 a Wayback Machine. del Regne Unit
# Xiatsu

Xiatsu (Kanji: 指圧; Hiragana: しあつ, del japonès xi, dit, i atsu, pressió; pressió amb els dits, per tant) és un tipus de medicina alternativa creada el segle xx per Tokujirō Namikoshi (1905-2000) al Japó. No hi ha evidència de la seva efectivitat.
Hi ha dues escoles principals de xiatsu. Una que es basa en la teoria anatòmica i fisiològica occidental. Una altra que es basa en la medicina tradicional xinesa. El xiatsu està regulat com a teràpia mèdica al Japó (pel Ministeri de Salut i Benestar Social), i a altres països per diversos òrgans de govern creats pels professionals d'aquesta especialitat.
El xiatsu és una pràctica en evolució, i els seus estils diversos incorporen (en diferents graus) els aspectes del massatge tradicional japonès, la medicina tradicional xinesa, i l'anatomia i la fisiologia occidentals.

## Referències

* ↑ Singh, Simon; Ernst, Edzard. Trick or Treatment?: Alternative Medicine on Trial (en anglès). Transworld, 6 octubre 2009, p. 148. ISBN 978-1-4090-8180-7.
* ↑ «Shiatsu» (en anglès). Cancer Research UK. Arxivat de l'original el 30 de novembre 2013. [Consulta: 26 novembre 2013].
* 1 2 Anderson, Sandra K. The Practice of Shiatsu. Mosby Elsevier, 2008, p. 12. ISBN 978-0-323-04580-3.
* ↑ Stillerman, Elaine. Modalities for Massage and Bodywork. Mosby, 2009, p. 281–300. ISBN 032305255X.
* ↑ Jarmey, Chris. Shiatsu: The Complete Guide. Thorsons, 1991, p. 6. ISBN 9780722522431.

## Enllaços externs

* Trobada internacional sobre xiatsu
* Articles sobre xiatsu, d'arreu del món
* Guia de teràpia xiatsu Arxivat 2013-02-04 a Wayback Machine.
* Kepher: Xiatsu
# Xkolni (Vladímir)

* Per a altres significats, vegeu «Xkolni».
Xkolni (en rus: Школьный) és un poble (un possiólok) de l'óblast de Vladímir, a Rússia, que en el cens del 2010 tenia quatre habitants. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Yonas Fissahaye

Yonas Fissahaye (6 de gener de 1991) és un ciclista eritreu. Participa en diferents curses del calendari de l'UCI Àfrica Tour.

## Palmarès

* 2011
** Vencedor d'una etapa al Tour d'Eritrea
* 2016
** 1r al Circuit d'Asmara

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Yomiuri TV

Yomiuri Telecasting Corporation (讀賣テレビ放送株式会社 Yomiuri Terebi Hōsō Kabushiki Gaisha), anomenada també Yomiuri TV i ytv, és una cadena de televisió afiliada a Nippon News Network (NNN) i Nippon Television Network System (NNS) amb seu a Osaka, al Japó. Fundada el 13 de febrer del 1958 amb el nom de New Osaka Television Co. (新大阪テレビ放送株式会社 Shin Ōsaka Terebi Hōsō Kabushiki Gaisha), l'agost del mateix any es va canviar el nom per l'actual.
La televisió s'especialitza en anime, amb títols com Inuyasha, Detectiu Conan, Black Jack i City Hunter, però també emet programes de notícies, esports, documentals i sèries.

## Referències

* ↑ «About ytv» (en anglès). Arxivat de l'original el 8 de juliol 2017. [Consulta: 14 juliol 2017].

## Enllaços externs

* Pàgina web oficial (japonès)
# Zalessovski

Zalessovski (en rus: Залесовский) és un poble (un possiólok) de l'óblast de Kurgan, a Rússia, que en el cens del 2010 tenia 320 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Xiphocheilus

Xiphocheilus és un gènere de peixos de la família dels làbrids i de l'ordre dels perciformes.

## Taxonomia

* Xiphocheilus quadrimaculatus (Günther, 1880)
* Xiphocheilus typus (Bleeker, 1857)

## Referències

* ↑ BioLib (anglès)
* ↑ Westneat, M.W., 2001. Labridae. Wrasses, hogfishes, razorfishes, corises, tuskfishes. p. 3381-3467. In K.E. Carpenter and V. Niem (editors) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles. FAO, Roma.
* ↑ Bleeker, P. 1857. Bijdrage tot de kennis der ichthyologische fauna van het eiland Nias. Natuurkd. Tijdschr. Neder. Indië v. 12: 211-228.
* ↑ ITIS (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xiuladora occidental

La xiuladora occidental (Pachycephala fuliginosa) és un ocell de la família dels paquicefàlids (Pachycephalidae).

## Hàbitat i distribució

Habita boscos i matolls de l'Austràlia meridional i sud-occidental.

## Taxonomia

Considerada antany un grup de subespècies de Pachycephala pectoralis, passa a ser classificada com una espècie de ple dret arran trebllas com ara Joseph et al, 2014 i Joseph et al. 2020.

## Referències

* ↑ L Joseph, AS Nyári i MJ Andersen. 2014. Taxonomic consequences of cryptic speciation in the Golden Whistler Pachycephala pectoralis complex in mainland southern Australia. Zootaxa 3900(2): 294–300.
* ↑ L Joseph, CD Campbell, ADrew, SS Brady, Á Nyári i MJ Andersen (2020) How far east can a Western Whistler go? Genomic data reveal large eastward range extension, taxonomic and nomenclatural change, and reassessment of conservation needs, Emu – Austral Ornithology, DOI: 10.1080/01584197.2020.1854047
# Xiuladora pitblanca

La xiuladora pitblanca (Pachycephala lanioides) és un ocell de la família dels paquicefàlids (Pachycephalidae).

## Hàbitat i distribució

Habita manglars a la llarga de la costa nord d'Austràlia, des de l'oest d'Austràlia Occidental cap a l'est fins al nord-oest de Queensland.

## Referències

* ↑ «Xiuladora pitblanca». Cercaterm. TERMCAT, Centre de Terminologia. Rev. 20/04/2023(català)
# Xiuladora olivàcia

La xiuladora olivàcia (Pachycephala olivacea) és un ocell de la família dels paquicefàlids (Pachycephalidae).

## Hàbitat i distribució

Habita els boscos tropicals i matolls des de l'extrem sud-est de Queensland, cap al sud, a través de l'est de Nova Gal·les del Sud i sud de Victòria fins l'extrem sud-est d'Austràlia Meridional. Tasmània i illes de l'estret de Bass.

## Referències

* ↑ «Xiuladora olivàcia». Cercaterm. TERMCAT, Centre de Terminologia. Rev. 20/04/2022(català)
# Àcid (5Z)-tetradec-5-enoic

L'àcid (5Z)-tetradec-5-enoic, de nom comú àcid fisetèric, és un àcid carboxílic monoinsaturat de cadena lineal amb catorze àtoms de carboni, la qual fórmula molecular és ${\ce {C14H26O2}}$. En bioquímica és considerat un àcid gras ω-9, ja que té el doble enllaç C=C situat entre el carboni 9 i el 10 començant per l'extrem oposat al grup carboxil, i se simbolitza per C14:1.
És un compost que és sòlid a baixes temperatures i fon a 20 °C. A només 15 mm Hg bull entre 190 °C i 195 °C. La seva densitat entre 4 °C i 20 °C, això és en estat sòlid, val 0,9046 g/cm³ i el seu índex de refracció a 20 °C és 1,4552. És insoluble en aigua i soluble en benzè, dietilèter i èter de petroli.
Fou descobert en l'oli del catxalot i del dofí pel científic japonès M.Tsujimoto el 1923 que l'anomenà àcid fisetèric a partir del nom científic del catxalot, Physeter macrocephalus. El 1935 fou aïllat de l'oli de sardines japoneses i de l'oli de cap d'olla negre pels científics japonesos Y. Toyama i T. Tsuchiya.

## Referències

* ↑ «LipidBank - Fatty acid(DFA0088)». Arxivat de l'original el 2018-03-25. [Consulta: 25 març 2018].
* ↑ Tsujimoto, M. «On a new insaturated fatty acid in sperm whale and dolphin oil». J. Soc. Chem. Ind. Japan, 26, 1923, pàg. 608-620.
* ↑ Toyama, Y.; Tsuchiya, T. «Separation of physeteric acid from sardine and pilot whale oils». J. Soc. Chem. Ind. Japan, 38, 1935, pàg. 1484-1487.
* ↑ Borgstrom, Georg. Fish As Food V1: Production, Biochemistry,and Microbiology (en anglès). Elsevier, 2012-12-02. ISBN 9780323142809.
# Àcid 2-Hidroxibutíric

L'àcid 2-Hidroxibutíric, també anomenat alfa-hidroxibutirat i α-hidroxibutirat, és un àcid hidroxibutíric amb el grup hidroxil al carboni adjacent al carboxil. És un compost quiral amb dos enantiòmers, l'àcid D-2-hidroxibutíric i l'àcid L-2-hidroxibutíric.
* àcid (R)-2-hidroxibutíric
* àcid (S)-2-hidroxibutíric
El 2-hidroxibutirat, la base conjugada de l'àcid 2-2-hidroxibutíric, és produït en teixits mamífers (principalment hepàtic) i catabolitza L-treonina i sintetitza glutatió. L'estrès oxidatiu pot augmentar l'índex d'hepàtic de síntesi de glutatió.
L'α-2-hidroxibutirat pot ser útil com a indicador primerenc a la resistència d'insulina en no-diabètics. A més, nivells elevats de sèrum d'α-2-hidroxibutirat pronostica empitjorar la tolerància a la glucosa.

## Referències

* ↑ PLOS ONE, 5, 5, 2010, pàg. 10883. DOI: 10.1371/journal.pone.0010883. PMC: 2878333. PMID: 20526369.
* ↑ Diabetes, 62, 5, 2013, pàg. 1730–1737. DOI: 10.2337/db12-0707. PMC: 3636608. PMID: 23160532.
# Zuzana Števulová

Zuzana Števulová (Eslovàquia, 1984) és una advocada, professora i activista eslovaca que ajuda els migrants. Va ser la primera eslovaca en rebre el Premi Internacional Dona Coratge. És professora a la Universitat de Trnava a Eslovàquia. Ha ajudat a crear la Política d'Integració per a la República Eslovaca.
Ha fet campanya en defensa dels drets dels refugiats i els migrants que arriben a Europa i el 2016 va ser la primera eslovaca en rebre el Premi Internacional Dona Coratge a Washington DC. Ha guanyat casos importants per revocar denegacions de sol·licitud d'asil polític a Eslovàquia i per donar suport als drets dels migrants a Eslovàquia.

## Referències

* ↑ «MigrationOnline.cz». [Consulta: 9 juliol 2018].
* ↑ «Zuzana Števulová Receives International Women of Courage Award | U.S. Embassy in Slovakia» (en anglès). U.S. Embassy in Slovakia, 29-03-2016.
* ↑ «Biographies of 2016 Award Winners». [Consulta: 9 juliol 2018].
# Zoran Njeguš

Zoran Njeguš (Užice, 25 de juny de 1973) és un exfutbolista serbi, que ocupava la posició de defensa.
Va jugar a l'Estrella Roja de Belgrad al seu país, i a l'Atlètic de Madrid i Sevilla FC en la competició espanyola. Va ser set vegades internacional amb la selecció del seu país.
# Zoran Lutovac

Zoran Lutovac (Belgrad, 7 d'agost de 1964) és un polític serbi, president del Partit Democràtic des del 1996 i exdiplomàtic. Va ser ambaixador de Sèrbia a Montenegro entre 2008 i 2013.

## Referències

* ↑ «Zoran Lutovac (Crnogorac se vraća kući)». Glas javnosti, 11-08-2007. [Consulta: 30 maig 2018].
* ↑ «Zoran Lutovac». Demokratska stranka. Arxivat de l'original el 11 d’abril 2018. [Consulta: 30 maig 2018].
# Zacarià

Segons la Bíblia, Zacarià o Zacaries (en hebreu, זכריה בן-ירבעם Zekharyah ben Yerav’am) va ser el catorzè rei del Regne d'Israel després de la seva divisió. Tot i que el seu pare Jeroboam II va morir al 753 a.n.e. segons la cronologia tradicional, o al 803 a.n.e. segons la cronologia bíblica, no va començar a regnar fins onze anys després, segurament perquè encara era molt petit. Només va regnar sis mesos, fins que Xal·lum el va assassinar i va usurpar el tron.

## Referències

* ↑ 2Re 15:8-12
# Zacatecas (municipi)

Zacatecas és un municipi de l'estat de Zacatecas. Zacatecas és el cap de municipi i principal centre de població d'aquesta municipalitat. Aquest municipi és a la part sud de l'estat de Zacatecas. Limita al nord amb els municipis de Valparaíso, al sud amb Trancoso, a l'oest amb Riva Palacio i a l'est amb Cuencamé.

## Referències

* ↑ Monografia municipal de Zacatecas Arxivat 2015-09-24 a Wayback Machine.INAFED, 2015. (castellà)
# Zeiss ZX1

La Zeiss ZX1 és una càmera compacta de 35 mm (Full Frame) fabricada per Carl Zeiss AG. Va ser anunciada el setembre de 2018, durant el Photokina, amb un preu de venta suggerit de 6000$.
El lema de la càmera és: Dispara, edita i comparteix.
Aquesta, és la primera càmera que incorpora Adobe Photoshop Lightroom, així des de la mateixa càmera es pot disparar, editar i compartir fotografies.
Encara que va ser presentada el 2018, fins a l'octubre de 2020 no va aparèixer a B&H Photo, on ja es podia reservar.
Al tenir un sistema operatiu Android, a la càmera s'hi poden instal·lar aplicacions per compartir fotografies com: Facebook, Instagram, Flickr, Dropbox i One Drive.
El febrer de 2023, els dos distribuïdors autoritzats per Zeiss (B&H Photo i Adorama), la van marcar com a descatalogada, tres anys després de sortir a la venda.

## Característiques

* Sistema operatiu Android
* Adobe Photoshop Lightroom preinstal·lat
* Sensor d'imatge Full Frame de 37,4 megapíxels
* Objectiu: 35 mm fix amb obertura f/ 2.0
* Autoenfocament per contrast i detecció de fase
* Sensibilitat ISO: 80 - 51.200
* Disparo continu de 3 fotogrames per segon
* Gravació de vídeo: 4K fins a 25/30 fps
* Pantalla LCD de 4,3" de 2.760.000 píxels tàctil
* Visor electrònic OLED de 0,7" amb 6,22 milions de píxels
* Connexió Bluetooth i Wi-Fi
* 512 Gb de memòria interna SSD i emmagatzematge extern amb USB-C

## Models similars

Càmeres compactes amb sensor Full Frame i objectiu fix:
* Leica Q2: Sensor de 47 megapíxels amb un objectiu 28 mm f/1,7 i 20 fps
* Sony RX1R II: Sensor de 42 megapíxels amb un objectiu 35 mm f/2 i 5 fps

## Premis

El 2019 aquesta càmera va guanyar el premi de Technical Image Press Association (TIPA) com a millor disseny.
El mateix any també va guanyar el premi Golden Pin Design Award, el Red Dot Design Award i el German Design Award pel seu disseny.

## Inclòs a la caixa

* Càmera Zeiss ZX1
* Para-sol, anell de protecció i tapa de l'objectiu
* Bateria i adaptador de corrent
* Cable USB i adaptador USB
* Corretja

## Accessoris compatibles

* Filtres amb rosca M52
* Flaixos amb muntura Sigma SA-TTL

## Referències

* 1 2 «La compacta full frame Zeiss ZX1 regresa tras más de un año desaparecida en las sombras» (en castellà). Xataka foto.
* ↑ «La Zeiss ZX1 reaparece con un precio de 6000 dólares» (en castellà). Photolari.
* ↑ «What platforms can I upload images and videos directly to from the ZEISS ZX1? Facebook, Instagram, Flickr, etc.?» (en anglès). Zeiss. Arxivat de l'original el 2022-12-12. [Consulta: 12 desembre 2022].
* ↑ «The Android-Powered Zeiss ZX1 Camera Has Been Discontinued» (en anglès). Peta pixel.
* 1 2 «Zeiss ZX1 review» (en anglès). Dpreview.
* ↑ «Premios TIPA World Awards 2019» (en castellà). Revista foto-vídeo.
* ↑ «Golden Pin Design Award Exhibition 2019» (en anglès). Golden Pin Design Award. Arxivat de l'original el 2022-12-12. [Consulta: 12 desembre 2022].
* ↑ «Digital Camera Zeiss ZX1» (en anglès). Red Dot Design Award.
* ↑ «Zeiss ZX1» (en anglès). German design award.
* ↑ «What supplies come with the box?» (en anglès). Zeiss. Arxivat de l'original el 2022-12-12. [Consulta: 12 desembre 2022].
* ↑ «Zeiss ZX1» (en castellà). Zeiss.